|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΟΛΙΤΙΣΜΟΥ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΠΕΡΙΦΕΡΕΙΑΚΗ Δ/ΝΣΗ Π.& Δ. ΕΚΠ/ΣΗΣ  ΚΕΝΤΡΙΚΗΣ ΜΑΚΕΔΟΝΙΑΣ  Δ/ΝΣΗ Π/ΒΑΘΜΙΑΣ ΕΚΠ/ΣΗΣ  ΑΝΑΤΟΛΙΚΗΣ ΘΕΣ/ΝΙΚΗΣ  ***77 ο ΔΗΜ. ΣΧΟΛΕΙΟ ΘΕΣ/ΝΙΚΗΣ***  *Ταχ. διεύθυνση Καβείρων 6*  *Ταχ. Κώδικας :* 54352  *Πληροφορίες : Μπιλιλής Αθανάσιος*  *Τηλέφωνο :* 2310 918377  Email: mail@77dim-thess.thess.sch.gr |  | Θεσ/νίκη 3-11-2016    α.π. 125    Προς την  Διεύθυνση Πρωτοβάθμιας Εκπ/σης Αν. Θεσσαλονίκης |
|  |  |  |

**ΘΕΜΑ**: **ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΣΕ ΤΟΥΡΙΣΤΙΚΑ ΠΡΑΚΤΟΡΕΙΑ ΓΙΑ ΚΑΤΑΘΕΣΗ ΠΟΙΟΤΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ ΣΧΕΤΙΚΑ ΜΕ ΤΗΝ ΠΡΑΓΜΑΤΟΠΟΙΗΣΗ ΕΚΠΑΙΔΕΥΤΙΚΗΣ ΕΚΔΡΟΜΗΣ ΣΤΗ ΒΟΥΛΗ ΤΩΝ ΕΛΛΗΝΩΝ**

Το 77ο Δημοτικό Σχολείο Θεσσαλονίκης πρόκειται να πραγματοποιήσει εκπαιδευτική εκδρομή στην Βουλή-Αθήνα μεταξύ 10/3/2017 (αναχώρηση) και 12/3/2017 (επιστροφή).

* Στην εκπαιδευτική αυτή εκδρομή πρόκειται να συμμετέχουν έως 36 μαθητές, 36 γονείς- συνοδοί και 3 εκπαιδευτικοί συνοδοί (σύνολο 75 άτομα).
* Για τη μετακίνηση προς και από Αθήνα αλλά και για τις υπόλοιπες διαδρομές ως προς τις προγραμματιζόμενες επισκέψεις, το υπό επιλογή πρακτορείο πρέπει να διαθέσει – σε πρώτη επιλογή- ένα διώροφο πλήρως εξοπλισμένο, σε άρτια τεχνική – μηχανολογική κατάσταση λεωφορείο με εν ισχύι πρόσφατο έλεγχο από ΚΤΕΟ. (Το επιλεγέν λεωφορείο θα ελεγχθεί την ημέρα αναχώρησης από το αρμόδιο κλιμάκιο της Τροχαίας Θεσσαλονίκης γι’ αυτό θα πρέπει να φέρει τα σχετικά απαιτούμενα ασφαλείας *(ελαστικά σε καλή κατάσταση, ζώνες ασφαλείας, επαγγελματική άδεια οδήγησης, έγγραφα καταλληλότητας οχήματος κ.λπ.)* ).
* Οι άνωθι δεσμεύσεις και προϋποθέσεις αφορούν και την περίπτωση δύο λεωφορείων
* Για τη διαμονή των μαθητών – γονέων και συνοδών τα καταλύματα που θα προταθούν από τα τουριστικά πρακτορεία πρέπει να είναι τουλάχιστον δύο (2), το καθένα δε από αυτά πρέπει να πληροί τις παρακάτω προϋποθέσεις:

1. Να είναι **4\* ή 5\* (4ων ή 5 αστέρων).**
2. Με ημιδιατροφή (Το Σχολείο θα ήθελε επίσης να έχει ενημέρωση για το κόστος των προτεινόμενων ξενοδοχείων και στην περίπτωση παροχής μόνο πρωινού ώστε να έχει περισσότερες δυνατότητες επιλογής.)
3. Στην περιοχή του ιστορικού κέντρου της πόλης των Αθηνών (ευρύτερη ή μη)
4. Η δε τοποθεσία του θα πρέπει να είναι :

α) ασφαλής από άποψη οδικής κυκλοφορίας (με επαρκείς σημάνσεις, σηματοδότες, διαβάσεις κλπ).

β) ασφαλής ως προς την εγγύτητα της με περιοχές πιθανού κινδύνου εγκληματικότητας, παραβατικότητας και τα λοιπά συναφή,

γ) ασφαλής ως προς την σωματική ασφάλεια και ακεραιότητα των μαθητριών και μαθητών (π.χ. εγγύτητα με φρεάτια, εγκαταλειμμένες οικοδομές κλπ).

Σημ. *Στις παραπάνω προϋποθέσεις, σύμφωνα με το σχολείο, ανήκει ως αποδεκτή πρόταση και το ξενοδοχείο «Τιτάνια» στην οδό Πανεπιστημίου*

* Η πιθανότατη κατανομή των δωματίων είναι : 36 δίκλινα και 3 μονόκλινα. Καλό είναι τα δωμάτια να είναι στον ίδιο όροφο του καταλύματος.

(*Το σχολείο και μόνο διατηρεί το δικαίωμα μερικής και επουσιώδους αλλαγής ως προς τα ανωτέρω και κατόπιν συνεννοήσεως με το επιλεγέν πρακτορείο, τόσο σε ο,τι αφορά τον αριθμό των δωματίων όσο και πιθανή αλλαγή κατανομής με πιθανή κράτηση και κάποιων τρίκλινων δωματίων*).

* Το 77ο Δημοτικό Σχολείο Θεσσαλονίκης, εκτός της επισκέψεως στο κτίριο της Βουλής των Ελλήνων πρόκειται στα πλαίσια της συγκεκριμένης εκδρομής να επισκεφθεί ή να περιηγηθεί : α) το νέο Μουσείο της Ακρόπολης, β) το βράχο της Ακρόπολης-Παρθενώνα- Ωδείο Ηρώδου του Αττικού γ) το Αττικό πάρκο δ) την Παλιά Βουλή, ε) την Ακαδημία Αθηνών και την Εθνική Βιβλιοθήκη, την οδό Ηρώδου Αττικού (υπό μορφή περιπάτου) κλπ.

 Οι προσφορές των πρακτορείων πρέπει: Α) να περιγράφουν αναλυτικά τις παρεχόμενες υπηρεσίες (π.χ. όνομα, κατηγορία, ακριβή θέση ξενοδοχείου, απόσταση από σταθμό metro, κλπ) , Β) να αναφέρουν το συνολικό κόστος της εκδρομής καθώς και την τελική τιμή κατ’ άτομο, συμπεριλαμβανομένου ΦΠΑ και Γ) να διαβεβαιώνουν την παροχή ονομαστικής «απόδειξης παροχής υπηρεσιών» σε κάθε γονέα-συνοδό από τους συμμετέχοντες.

* Το πρακτορείο οφείλει να παρέχει σε όλα τη μέλη της αποστολής, υποχρεωτική ασφάλιση αστικής επαγγελματικής ευθύνης διοργανωτή, όπως ορίζει η κείμενη νομοθεσία καθώς και πρόσθετη ασφάλιση η οποία να καλύπτει τα έξοδα ατυχήματος ή ασθένειας και ιατροφαρμακευτικής περίθαλψης καθ’ όλη τη διάρκεια της εκδρομής.
* Για τη νομιμότητα της διαδικασίας, τα συμμετέχοντα πρακτορεία οφείλουν να διαθέτουν σε ισχύ: 1) το «Ειδικό Σήμα Λειτουργίας», για το οποίο θα προσκομίσουν σχετική φωτοτυπία και υπεύθυνη δήλωση του άρθρου 8 του Ν.1599/1986, 2) άδεια από τον ΕΟΤ και 3) ασφαλιστική και φορολογική ενημερότητα.
* Οι προσφορές πρέπει να δοθούν μέχρι την Παρασκευή 25-11-2016 και ώρα 13:30 σε σφραγισμένους φακέλους προς το : 77ο Δημοτικό Σχολείο Θεσσαλονίκης, Καβείρων 6, 54352 και με την ένδειξη : «Προσφορά για την εκπαιδευτική εκδρομή στη Βουλή των Ελλήνων». Εκπρόθεσμες προσφορές δεν θα ληφθούν υπόψη και επιστρέφονται χωρίς να αποσφραγισθούν.
* Οι φάκελοι με τις προσφορές θα αποσφραγισθούν την ίδια ημέρα, Παρασκευή 25-11-2016, στις 13:30μμ και θα επιλεγεί εξ’ αυτών η πιο συμφέρουσα και ανταποκρινόμενη παράλληλα στα κριτήρια ποιότητας, ασφάλειας και εκπαιδευτικών –παιδαγωγικών στόχων για το σχολείο. Κριτήριο τόσο για το πρακτορείο όσο και για το κατάλυμα θα αποτελέσει επίσης η αξιοπιστία σύμφωνα με γνώμες επισκεπτών από άλλα σχολεία σε προηγούμενα σχολικά έτη, καταναλωτικών οργανώσεων και βαθμολογήσεων – εντυπώσεων επισκεπτών σε αξιόπιστα δίκτυα γνωμών (forum).
* Η επιλογή της καλύτερης προσφοράς θα γίνει από 5μελή Επιτροπή αξιολόγησης προσφορών στην οποία θα συμμετέχουν: ο Δ/της του σχολείου , ένας εκπρόσωπος του Συλλόγου Γονέων και 3 (τρία) ακόμη μέλη του συλλόγου διδασκόντων. Στη συνέχεια το πρακτορείο που θα επιλεγεί θα ειδοποιηθεί τηλεφωνικά και τα υπόλοιπα πρακτορεία που έχουν καταθέσει προσφορές θα ενημερωθούν μέσω της ιστοσελίδας του σχολείου για το αποτέλεσμα του διαγωνισμού.
* Σε περίπτωση που ακυρωθεί η εκδρομή λόγω υπαιτιότητας του πρακτορείου (π.χ. υπάρξει μεγάλη καθυστέρηση στην αναχώρηση και δεν είναι δυνατή η επίσκεψη στη βουλή την προκαθορισμένη ώρα), ακυρώνεται η εκδρομή και επιστρέφεται εξολοκλήρου το χρηματικό ποσό στο σχολείο και από εκεί στους γονείς των μαθητών.

**Σημείωση**

Το σχολείο διατηρεί το δικαίωμα ακύρωσης 2,5 μήνες πριν την ορισμένη ημερομηνία για λόγους πολλαπλών ακυρώσεως συμμετοχών ή οποιαδήποτε επόμενη στιγμή, εφόσον υπάρχουν σοβαροί λόγοι εξαιτίας των οποίων καθίσταται αδύνατη η πραγματοποίηση της εκδρομής-κλείσιμο Βουλής, εκλογές, φυσική καταστροφή, αδυναμία οδικής πρόσβασης-κλπ.

ο Διευθυντής

ΜΠΙΛΙΛΗΣ ΑΘΑΝΑΣΙΟΣ